ฝังยาคุมมาได้3วัน แต่ฝังหลังหมดประจำเดือนมา2 ซึ่งประเดือนมา10/3/65หมด12/3/65 เริ่อฝังยาคุมวันที่ 15/3/65 แต่วันนี้มีอะไรกับแฟนโดยไม่สวมถุงยางป้องกัน แต่แฟนหลั่งนอก(ไม่มีการสำเร็จด้วยมือมาก่อนหน้านี้) มีโอกาสท้องมั้ยคะ หรือต้องไปซื้อยาคุมฉุกเฉินมาทานรึเปล่า
สวัสดีค่ะ การใช้ยาคุมกำเนิดแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ซึ่งถ้าไม่ได้ฝังภายใน 5 วันแรกนับจากการมีประจำเดือนวันแรกนั้น อาจจะต้องรอให้ครบ 7 วันก่อนจึงจะมีเพศสัมพันธ์ได้ ถ้ามีเพศสัมพันธ์ไปแล้วแบบไม่ใส่ถุงยางอนามัย อาจต้องกินยาคุมฉุกเฉินร่วมไปด้วยภายใน 72 ชั่วโมงค่ะและให้สังเกตรอบเดือนหลังจากนี้อีกครั้ง ประจำเดือนอาจคลาดเคลื่อนได้บ้างแต่ไม่ควรมาช้าเกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป